smcproject/ml-wiki-sentences huggingface dataset:
എം.വി.നാരായണൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/M.
V._Narayanan
മലയാളത്തിലെ ഒരു എഴുത്തുകാരനും ഭാഷാപണ്ഡിതനും എം.വി.നാരായണൻ .
കോഴിക്കോട് സർ‌വ്വകലാശാലയിൽ ജീവിതരേഖ
മഹാരാജാസ് കോളേജ് , കേരള സർവകലാശാല ഇംഗ്ലീഷ്  വിഭാഗം, ഷാർജാ യൂണിവേഴ്സിറ്റി, ജപ്പാനിലെ മിയാസാക്കി ഇന്റർനാഷണൽ യൂണിവേഴ്സിറ്റി എന്നിവിടങ്ങളിൽ അധ്യാപകനായിട്ടുണ്ട്.
ഭാര്യ: മീര മക്കൾ:വീണ ഗ്രന്ഥങ്ങൾ
ഓർമ്മയുടെ ഉത്ഭവം സംസ്കാര അവതരണപഠനങ്ങൾ ഇടം അവതരണം കാഴ്ചവഴികൾ അവലംബം ഇതും കാണുക
എം.വി. ലക്ഷദ്വീപ് സീ ഇംഗ്ലീഷ് വിലാസം https://ml.wikipedia.org/wiki/M.
V._Lakshadweep_Sea
മലയാളത്തിൽ, "യന്ത്രയാനം ലക്ഷദ്വീപ് കടൽ"  (M .V Lakshadweep Sea ) എന്ന പുതിയ യാത്രാക്കപ്പൽ,  2010  ഒക്ടോബർ 28 നു  കൊച്ചിയിൽ എത്തി, നവംബർ 3 നു  മുതൽ ലക്ഷദ്വീപ് സർവീസ് ആരംഭിച്ചിരിക്കുന്നു.
മൊത്തം 85 കോടി രൂപാ ചെലവിൽ, ശ്രീലങ്കയിലെ കൊളംബോ ഡോക്ക് യാർഡിലാണ്  725  ടൺ  കേവ് ഭാരമുള്ള ഈ കപ്പൽ നിർമ്മിച്ചത്‌.
89 മീറ്റർ നീളമുള്ള കപ്പലിൽ, 252 പേർക്കാണ് യാത്രാ സൗകര്യം.
കൂടാതെ 100 ടൺ ചരക്കും 40 ടൺ ശീതീകരിച്ച വസ്തുക്കളും കടത്താം.
300 ലിറ്റർ ശുദ്ധജലം,200 ലിറ്റർ ഇന്ധനം ,25 ടൺ ബാഗേജു തുടങ്ങിയവയും കൊണ്ട് പോകാം .
എം.വി. ശ്രേയാംസ് കുമാർ M. V. Shreyams Kumar M. V. Shreyams Kumar
കേരളത്തിലെ മുൻ എം.എൽ.എ .
യും മാതൃഭൂമി മാനേജിങ് ഡയറക്ടറുമാണ് എം.വി. ശ്രേയാംസ്കുമാർ.
ലോക് താന്ത്രിക് ജനതാദൾ (എൽ.ജെ.ഡി) കേരള ഘടകം അധ്യക്ഷനാണ്.
കൽപ്പറ്റ നിയോജകമണ്ഡലത്തെ പതിമൂന്നാം കേരള നിയമസഭയിൽ പ്രതിനിധീകരിച്ചു.
2000 മുതൽ 2008 വരെ യുവജനതാദൾ സംസ്ഥാന ജനറൽ സെക്രട്ടറി ജനറൽ ആയി പ്രവർത്തിച്ചു.
2002 മുതൽ 2007 വരെ ജനതാദൾ (എസ്) വയനാട് ജില്ലാകമ്മിറ്റി പ്രസിഡന്റായി.
സോഷ്യലിസ്റ്റ് ജനത പാർലമെന്ററി പാർട്ടി ലീഡർ എന്ന സ്ഥാനവും വഹിച്ചിട്ടുണ്ട്.
ജനതാ ദൾ (യുണൈറ്റഡ്) സംസ്ഥാന വൈസ് പ്രസിഡന്റായിരുന്നു.2006-ൽ എൽ.ഡി.എഫ് മുന്നണിയുടെയും 2011-ൽ യു.ഡി.എഫ്. മുന്നണിയുടെയും ഭാഗമായാണ് എം.എൽ.എ. ആയത്.
2020 - ൽ എൽ.ഡി.എഫിന്റെ ഭാഗമായി രാജ്യസഭാംഗമായി തിരഞ്ഞെടുക്കപ്പെട്ടു.
പ്രമുഖ സോഷ്യലിസ്റ്റും മുൻ കേന്ദ്രമന്ത്രിയും എഴുത്തുകാരനുമായിരുന്ന എം.പി. വീരേന്ദ്രകുമാർ ഇദ്ദേഹത്തിന്റെ പിതാവാണ്.
മാതാവ്: ഉഷ.
ഭാര്യ: കവിത.
മക്കൾ: മയൂര, ദേവിക, ഗായത്രി, കൃഷ്ണ ഋഷഭ് വിദ്യാഭ്യാസം
പ്രാഥമിക വിദ്യാഭ്യാസം കൽപ്പറ്റ എസ്.കെ.എം.ജെ. സ്കൂളിൽ.
ലണ്ടനിൽ നിന്ന് ബിസിനസ് അഡ്മിനിസ്ട്രേഷനിൽ ബിരുദാനന്തര ബിരുദ ഡിപ്ലോമ നേടിയിട്ടുണ്ട്.
മാദ്ധ്യമം
മാതൃഭൂമിയുടെ മാനേജിങ് ഡയറക്ടറാണ്.
2003-ൽ മാദ്ധ്യമപ്രവർത്തനത്തിനുള്ള ഉഗ്മ പുരസ്കാരം ലഭിച്ചു.
മാതൃഭൂമി സീഡ് പദ്ധതിക്ക് നേതൃത്വം വഹിച്ചു.
സാംസ്കാരികവും കായികവും
1990 മുതൽ 1994 വരെ വയനാട് ജില്ലാ ക്രിക്കറ്റ് അസോസിയേഷന്റെ വൈസ് പ്രസിഡന്റായിരുന്നു.
2000 മുതൽ 2004 വരെ കേരള ക്രിക്കറ്റ് അസോസിയേഷൻ അംഗമായും 1997 മുതൽ 2006 വരെ ജില്ലാ സ്പോർട്സ് കൗൺസിൽ വൈസ് പ്രസിഡന്റായും സേവനമനുഷ്ഠിച്ചു.
കൃഷ്ണഗിരി ക്രിക്കറ്റ് സ്റ്റേഡിയം നിർമ്മാണത്തിന് പ്രധാന പങ്കുവഹിച്ചു.
ഫോട്ടോഗ്രാഫിയിലും യാത്രയിലും താത്പര്യമുള്ളയാളാണ് ശ്രേയാംസ്കുമാർ.
മാതൃഭൂമി യാത്ര മാസികയിൽ സ്ഥിരമായി എഴുതാറുണ്ട്.
മാതൃഭൂമി ടെലിവിഷനുവേണ്ടി മേഘമൽഹാർ എന്ന സിനിമ നിർമിച്ചു.
എം.വി. ഹൈദ്രോസ് ഹാജി ഇംഗ്ലീഷ് വിലാസം https://ml.wikipedia.org/wiki/M.
V._Hydros_Haji
കേരളത്തിലെ ഒരു രാഷ്ട്രീയപ്രവർത്തകനും മുൻ നിയമസഭാംഗവുമായിരുന്നു എം.വി. ഹൈദ്രോസ് ഹാജി(18 നവംബർ 1928-1987).
പൊന്നാനി നിയമസഭാമണ്ഡലത്തിൽ നിന്നും സ്വതന്ത്രനായി മത്സരിച്ച് നാലാം കേരളനിയമസഭയിൽ അംഗമായി.
അഖില ഭാരതീയ മുസ്ലീം ലീഗിന്റെ ആദ്യകാല പ്രവർത്തകനായും പിന്നീട് ഇന്ത്യൻ നാഷണൽ കോൺഗ്രസ് അമഗവുമായിരുന്നു ഹൈദ്രോസ് ഹാജി.
കെപിസിസി അംഗം, പുന്നയൂർക്കുളം പഞ്ചായത്ത് പ്രസിഡന്റ്, പുന്നയൂർക്കുളം സഹകരണ സൊസൈറ്റി ചെയർമാൻ, ചാവക്കാട് സഹകരണ യൂണിയൻ ചെയർമാൻ, കുമാരനല്ലൂർ സഹകരണ സംഘം ഡയറക്ടർ, നിയമസഭാ അഷുറൻസ് കമ്മിറ്റി അംഗം, സംഘടനാ കോൺഗ്രസിന്റെ മലപ്പുറം ഡിസിസി പ്രസിഡന്റ് എന്നീ നിലകളിലും പ്രവർത്തിച്ചിരുന്നു .
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1970 പൊന്നാനി നിയമസഭാമണ്ഡലം എം.വി. ഹൈദ്രോസ് ഹാജി സ്വതന്ത്രൻ 31,329 4,122 വി.പി.സി. തങ്ങൾ മുസ്ലീം ലീഗ് 27,207 അവലംബം
എം.വി. രാഘവൻ ഇംഗ്ലീഷ് വിലാസം https://ml.wikipedia.org/wiki/M.
_Raghavan
കേരളത്തിലെ പ്രമുഖ കമ്യൂണിസ്റ്റ് നേതാവായിരുന്നു‌ എം.വി.ആർ. എന്നറിയപ്പെടുന്ന എം.വി.രാഘവൻ (ജനനം: 5 മെയ് 1933 മരണം: 9 നവംബർ 2014 ) .
മേലേത്തു വീട്ടിൽ രാഘവൻ നമ്പ്യാർ എന്നാണു മുഴുവൻ പേര്.
സിപിഐലും പിന്നീട് സി.പി.ഐ എമ്മിലും പ്രവർത്തിച്ചു.
സിപിഎമ്മിൽ നിന്നും പുറത്താക്കപ്പെട്ടതിനെത്തുടർന്ന് ഇദ്ദേഹം കമ്മ്യൂണിസ്റ്റ് മാർക്സിസ്റ്റ് പാർട്ടി (സി.എം.പി) രൂപവത്കരിച്ചു.
ഏറ്റവുമധികം നിയോജകമണ്ഡലങ്ങളിൽ നിന്നും നിയമസഭയിലേക്ക് തിരഞ്ഞെടുക്കപ്പെട്ട ആൾ എന്ന റിക്കൊർഡ് ഇദ്ദേഹത്തിന്റെ പേരിലാണ്.
മാടായി ( 1970 ), തളിപ്പറമ്പ് ( 1977 ), കൂത്തുപറമ്പ് ( 1980 ), പയ്യന്നൂർ ( 1982 ), അഴീക്കോട് ( 1987 ), കഴക്കൂട്ടം ( 1991 ), തിരുവനന്തപുരം വെസ്റ്റ് ( 2001 ) എന്നീ നിയോജകമണ്ഡലങ്ങളെ ഇദ്ദേഹം നിയമസഭയിൽ പ്രതിനിധീകരിച്ചിട്ടുണ്ട്.1991-1995-ലെ കെ. കരുണാകരൻ മന്ത്രിസഭയിലും  2001-2004-ലെ എ.കെ. ആൻറണി മന്ത്രിസഭയിലും സഹകരണവകുപ്പ് മന്ത്രിയായും പ്രവർത്തിച്ചു.
കണ്ണൂർ ജില്ലയിലെ പാപ്പിനിശേരിയിൽ മേലേത്ത് വീട്ടിൽ
ശങ്കരൻ നമ്പ്യാരുടെയും തമ്പൈ അമ്മയുടെയും മകനായി 1933 മെയ് 05 ന് ജനിച്ചു.
പാപ്പിനിശേരി സ്കൂളിൽ പ്രൈമറി വിദ്യാഭ്യാസത്തിനു ശേഷം  നെയ്ത്തുതൊഴിലാളിയായി ജീവിതമാരംഭിച്ചു.
പ്ലൈവുഡ് കമ്പനിയിലും ജോലി നോക്കി.
ബാലസംഘത്തിലൂടെ മുഴുവൻ സമയ രാഷ്ട്രീയ പ്രവർത്തകനായി മാറി.
ബാലസംഘത്തിലൂടെ പൊതുരംഗ പ്രവേശനം നടത്തിയ രാഘവൻ
1949-ൽ പതിനാറാം വയസിൽ കമ്മ്യൂണിസ്റ്റ്‌ പാർട്ടി അംഗമായി.
എ.കെ.ജിയായിരുന്നു എം.വി.ആറിന്റെ രാഷ്ട്രീയഗുരു.
1949-ലെ അവിഭക്ത കമ്മ്യൂണിസ്റ്റ് പാർട്ടിയുടെ ബ്രാഞ്ച് സെക്രട്ടറിയായി പ്രവർത്തിച്ച രാഘവൻ 1960-ൽ കണ്ണൂർ ജില്ലാക്കമ്മറ്റി അംഗമായി.
1964-ൽ അവിഭക്ത കമ്മ്യൂണിസ്റ്റ് പാർട്ടി തളിപ്പറമ്പ് താലൂക്ക് സെക്രട്ടറിയേറ്റ് അംഗമായിരുന്നു.
1964 മുതൽ 1979 വരെ പാപ്പിനിശ്ശേരി പഞ്ചായത്ത് പ്രസിഡന്റായിരുന്നു.
1964-ൽ പാർട്ടി പിളർന്നപ്പോൾ സി.പി.എമ്മിനൊപ്പം ചേർന്നു.
1964-ൽ ചൈനീസ് ചാരനെന്ന് മുദ്രകുത്തി ജയിലിലടച്ചു.
മലബാറിൽ സിപിഎം കെട്ടിപ്പടുക്കുന്നതിന് നേതൃത്വം നൽകി.
സി.പി.എമ്മിൻ്റെ പാപ്പിനിശേരി ലോക്കൽ കമ്മറ്റി സെക്രട്ടറി, മാടായി ഏരിയാ കമ്മറ്റി സെക്രട്ടറി എന്നി നിലകളിൽ പ്രവർത്തിച്ച എം.വി.ആർ 1967 മുതൽ 1978 വരെ സിപിഎമ്മിന്റെ കണ്ണൂർ ജില്ലാസെക്രട്ടറിയായി.
എം.വി.ആർ ജില്ലാ സെക്രട്ടറിയാവുമ്പോൾ വർഗ്ഗീസ് പാർട്ടിയുടെ ഓഫീസ് സെക്രട്ടറിയായിരുന്നു.
എം.വി.ആർ മുൻകയ്യെടുത്താണ് വർഗീസിനെ വയനാട്ടിൽ കർഷകത്തൊഴിലാളികളെ സംഘടിപ്പിക്കാനയക്കുന്നത്.
നക്‌സലിസത്തിന്റെ വഴിയിലേക്ക് തിരിഞ്ഞ നിരവധി പാർട്ടി അംഗങ്ങളെ തിരിച്ചുകൊണ്ടുവരാൻ എം.വി.ആർ ശ്രമിച്ചിരുന്നു.
നക്സലിസം വസന്തത്തിൻ്റെ ഇടിമുഴക്കമായി യുവജനങ്ങളിലേക്ക്  പടർന്നു കയറുമ്പോൾ സി.പി.എമ്മിൽ നിന്നുള്ള കൊഴിഞ്ഞു പോക്കിന് തടയിട്ടത് എം.വി.ആറിൻ്റെ പ്രത്യയശാസ്ത്ര പരവും പ്രായോഗികവുമായ രാഷ്ട്രീയ തീരുമാനങ്ങളായിരുന്നു.
അദ്ദേഹത്തിൻ്റെ തന്ത്രപരമായ ഇടപെടലുകളുടെ ഫലമായാണ് സമരതീഷ്ണത തിളക്കുന്ന കണ്ണൂരിൽ നക്സൽ പ്രസ്ഥാനത്തിന് ഏറെ പ്രവർത്തകർ ഉണ്ടാവാതെ പോയതും ആ പ്രസ്ഥാനത്തിന് കേരള രാഷ്ട്രീയത്തിൽ സ്വീകാര്യത ലഭിക്കാതെ കാലക്രമേണ ഇല്ലാതെ വന്നതും.
1970-ൽ സി.പി.എം സംസ്ഥാന കമ്മറ്റി അംഗമായ രാഘവൻ 1978-ൽ പാർട്ടി സംസ്ഥാന സെക്രട്ടേറിയറ്റ് അംഗമായി തിരഞ്ഞെടുക്കപ്പെട്ടു.
രാഘവൻ മുൻകൈയെടുത്താണ് പാപ്പിനിശേരി വിഷചികിത്സ കേന്ദ്രം തുടങ്ങിയത്.
1980-ൽ ഇടതു മുന്നണിക്ക് സർക്കാർ രൂപികരിക്കാനുള്ള സാഹചര്യം ഒരുങ്ങിയപ്പോൾ ടി.കെ. രാമകൃഷ്ണനെ മുഖ്യമന്ത്രിയാക്കാനുള്ള ഇ.
എം.എസിൻ്റെ നിർദ്ദേശം മറികടന്ന് ഇ.
കെ. നായനാരെ മുഖ്യമന്ത്രി സ്ഥാനത്തേക്ക് നിർദ്ദേശിച്ചത് രാഘവനാണ്.
ആ നിർദ്ദേശം പാർട്ടി കമ്മറ്റിയിലുള്ള എല്ലാവരും അംഗീകരിച്ചതോടെ നായനാർ ആദ്യമായി മുഖ്യമന്ത്രിയായി.
1986-ൽ ബദൽ രേഖ വിവാദത്തെ തുടർന്ന് സി.പി.എമ്മിൽ നിന്ന് പുറത്തായി.
1986-ൽ കമ്മ്യൂണിസ്റ്റ് മാർക്സിസ്റ്റ് പാർട്ടി (സി.എം.പി) രൂപീകരിച്ചു
യു.ഡി.എഫിൽ ചേർന്നു.
1991-1995-ലെ കരുണാകരൻ മന്ത്രിസഭയിലെ സഹകരണ വകുപ്പ് മന്ത്രിയായും 2001-2004-ലെ എ.കെ. ആൻ്റണി മന്ത്രിസഭയിലെ സഹകരണ-തുറമുഖ വകുപ്പ് മന്ത്രിയായും പ്രവർത്തിച്ചു.
നിയമസഭയിൽ ഏറ്റവും കൂടുതൽ നിയോജക മണ്ഡലങ്ങളെ പ്രതിനിധീകരിച്ച വ്യക്തിയാണ് എം.വി.രാഘവൻ.
മാടായി 1970 (സി.പി.എം) തളിപ്പറമ്പ് 1977 (സി.പി.എം) കൂത്ത്പറമ്പ് 1980 (സി.പി.എം) പയ്യന്നൂർ 1982 (സി.പി.എം) അഴീക്കോട് 1987 (സി.എം.പി) കഴക്കൂട്ടം 1991 (സി.എം.പി) തിരുവനന്തപുരം വെസ്റ്റ് 2001 (സി.എം.പി)
ആകെ പത്ത് തവണ നിയമസഭയിലേക്ക് മത്സരിച്ച രാഘവൻ അതിൽ ഏഴു പ്രാവശ്യം വിജയിച്ചപ്പോൾ മൂന്ന് തവണ തോറ്റു.
1996-ൽ ആറൻമുളയിൽ ഇടതു സ്വതന്ത്രനായ കടമ്മനിട്ട രാമകൃഷ്ണനനോടും
2001-ൽ പുനലൂരിൽ സി.പി.ഐയിലെ പി.എസ്. സുപാലിനോടും 2011-ൽ നെന്മാറയിൽ സി.പി.എമ്മിലെ വി. ചെന്താമരക്ഷനോടും പരാജയപ്പെട്ടു.
ഇടതുപക്ഷ പ്രസ്ഥാനത്തിൻ്റെ കരുത്തുറ്റ ശബ്ദമായിരുന്നു ഒരു കാലത്ത് എം.വി. രാഘവൻ.
മാടായി മാടൻ എന്നാണ് വലതുപക്ഷ രാഷ്ട്രീയ എതിരാളികൾ എം.വി.ആറിനെ വിശേഷിപ്പിച്ചത്.
തെക്കൻ ഐതിഹ്യങ്ങളിൽ മാടൻ ധീരനായ ദൈവമാണ്.
അൽപ്പം ഗുണ്ടായിസങ്ങളുള്ള ദൈവം.
പതിനാറാം വയസിലാണ് സി.പി.എമ്മിലേക്ക് എം.വി.ആർ കടന്നു വരുന്നത്.
കുറിക്ക് കൊള്ളുന്നതും കരുത്തുറ്റതുമായ പ്രസംഗവും അപാരമായ സംഘടനാ പാടവവും എം.വി.ആറിനെ ജനകീയനാക്കി എഴുപതുകളിലെ തൊഴിലാളി വർഗ്ഗ രാഷ്ട്രീയം കെട്ടിപ്പടുക്കുന്നതിൽ എം.വി.ആർ വഹിച്ച പങ്ക് വലുതാണ്.
സി.പി.എമ്മിൻ്റെ ശബ്ദമായിരുന്ന അക്കാലത്ത് എം.വി.ആർ സി.പി.എമ്മിൻ്റെ കണ്ണൂർ ജില്ലാ സെക്രട്ടറി ആയിരിക്കെയാണ് സി.പി.എം മലബാറിലെ കരുത്തുറ്റ പ്രസ്ഥാനമായി മാറുന്നത്.
എ.കെ.ജി യുടെ നയങ്ങൾക്കൊപ്പം നിൽക്കുകയും ഇ.
എം.എസിനെ വിമർശിക്കുകയും ചെയ്തതിൻ്റെ പേരിലാണ് താൻ പുറത്താക്കപ്പെട്ടത് എന്ന് എം.വി.ആർ വിശ്വസിച്ചു പോന്നു.
കേരളത്തിൻ്റെ വികസനത്തിന് സഹകരണ മന്ത്രിയെന്ന നിലയിൽ നിസ്തുലമായ സംഭാവനകൾ നൽകിയ രാഘവൻ പരിയാരം മെഡിക്കൽ കോളേജിനെ മലബാർ മേഖലയിലെ ഏറ്റവും നല്ല ആശുപത്രിയാക്കി മാറ്റാൻ മന്ത്രിയെന്ന നിലയിലും നിയമസഭാംഗം എന്ന നിലയിലും പ്രവർത്തിച്ചു.
കേരളത്തിൻ്റെ വികസനത്തിൽ ദീർഘവീക്ഷണമുള്ള നേതാവു കൂടിയായിരുന്നു എം.വി.ആർ വിവിധ പ്രവർത്തനങ്ങളിലൂടെ വികസനരംഗത്ത് കാലൂന്നീയ അദ്ദേഹം സംസ്ഥാനത്ത് സഹകരണ മേഖലയിൽ ആദ്യ മെഡിക്കൽ കോളേജ് പരിയാരത്ത് പടുത്തുയർത്തി.
രാഷ്ട്രീയ ഗുരുവായ എ.കെ.ജി.യുടെ പേരിൽ കണ്ണൂരിൽ സഹകരണാശുപത്രിയും തുടങ്ങി.
കേരളത്തിൻ്റെ സഹകരണ മേഖല ശക്തമാക്കിയ ഒട്ടേറെ പദ്ധതികളുടെ നായകനായി.
ബേപ്പൂർ, അഴീക്കൽ തുറമുഖ പദ്ധതികൾക്ക് തുടക്കമിട്ടു.
പാപ്പിനിശേരി വിഷചികിത്സാ കേന്ദ്രം, ആയൂർവേദ കോളേജ് എന്നിവയുടെ സ്ഥാപകനാണ്.
ബദൽരേഖ
1968- 1969 കാലത്തെ നക്സൽ ഭീഷണിക്ക് ശേഷം കേരളത്തിൽ സി.പി.എം അഭിമുഖീകരിച്ച വലിയ ആഭ്യന്തര ഭീഷണി എം.വി.രാഘവൻ്റെ ബദൽ രേഖയായിരുന്നു.
ജാതി-മത ശക്തികളുമായി സി.പി.എമ്മിന് ഒരുവിധ സഖ്യവും പാടില്ലെന്ന പതിനൊന്നാം പാർട്ടി കോൺഗ്രസിൻ്റെ രാഷ്ട്രീയ പ്രമേയത്തിൻ്റെ അന്ത:സത്തയെ ചോദ്യം ചെയ്ത് കൊണ്ട് കോൺഗ്രസാണ് മുഖ്യ ശത്രുവെന്നും അതിനാൽ മുസ്ലീം ലീഗും കേരള കോൺഗ്രസുമായി തിരഞ്ഞെടുപ്പ് സഖ്യം വേണമെന്നും വാദിക്കുന്നതായിരുന്നു ബദൽ രേഖ.
1985-ൽ കൊൽക്കത്തയിൽ നടന്ന 12-ാം പാർട്ടി കോൺഗ്രസിന് മുന്നോടിയായി കൊച്ചിയിൽ നടന്ന സംസ്ഥാന സമ്മേളനത്തിൽ പാർട്ടി പിടിച്ചെടുക്കുക എന്ന ലക്ഷ്യത്തോടെയായിരുന്നു ബദൽ രേഖ തയ്യാറാക്കിയതും അതിനനുകൂലമായി സമ്മേളന പ്രതിനിധികളെ സ്വാധീനിക്കാൻ ശ്രമിച്ചതും.
സി.പി.എമ്മിൻ്റെ അംഗീകൃത നയത്തെ ചോദ്യം ചെയ്യുന്ന ബദൽ രേഖയിൽ ഒപ്പിട്ടവർ എം.വി.ആർ ഉൾപ്പെടെ ഒൻപത് പേരായിരുന്നു.
പി.വി.കുഞ്ഞിക്കണ്ണൻ പുത്തലത്ത് നാരായണൻ ടി. ശിവദാസമേനോൻ വി.വി. ദക്ഷിണാമൂർത്തി സി.കെ. ചക്രപാണി സി.പി. മൂസാൻ കുട്ടി ഇ.
കെ. ഇമ്പിച്ചിബാവ പാട്യം രാജൻ
എന്നിവരാണ് മറ്റുള്ളവർ
ഇവരിൽ എം.വി.ആർ, പി.വി. കുഞ്ഞിക്കണ്ണൻ, പുത്തലത്ത് നാരായണൻ എന്നിവർ സംസ്ഥാന സെക്രട്ടേറിയറ്റ് അംഗങ്ങളും മറ്റുള്ളവർ സംസ്ഥാന കമ്മറ്റി അംഗങ്ങളും
പാർട്ടിയുടെ പ്രഖ്യാപിത നയത്തിന് വിരുദ്ധമായി ബദൽ രേഖ തയാറാക്കുന്നതിന് രാഘവന് എല്ലാ സഹായങ്ങളും ചെയ്ത് കൊടുത്തത് ഇ.
കെ.നായനാർ പക്ഷേ രേഖയിൽ ഒപ്പിട്ടില്ല.
പാർട്ടി കേന്ദ്രക്കമ്മറ്റി അംഗമായതാണ് കാരണം.
പാർട്ടി കോൺഗ്രസിന് മുന്നോടിയായി കൊച്ചിയിൽ നടന്ന സംസ്ഥാന സമ്മേളനം ബദൽ രേഖ തള്ളി.
വി.എസ്. അച്യുതാനന്ദനെ വീണ്ടും സംസ്ഥാന സെക്രട്ടറിയായി തിരഞ്ഞെടുത്തു.
ഒരു വർഷം നീണ്ട സംഘടനാ നടപടികൾക്കൊടുവിൽ എം.വി.ആർ 1986 ജൂൺ 23ന് സി.പി.എമ്മിൽ നിന്ന് പുറത്തായി.
പി.വി.കുഞ്ഞിക്കണ്ണൻ രാഷ്ട്രീയം തന്നെ ഉപേക്ഷിച്ചു.
പുത്തലത്ത് നാരായണനും നടപടിക്ക്  വിധേയരായ മിക്കവാറും പേരും പാർട്ടിക്ക് വിധേയരായി.
എം.വി.ആർ പാർട്ടിയിൽ നിന്ന് പുറത്തായി ഒരു മാസത്തിന് ശേഷം 1986 ജൂലൈ 26ന് സി.എം.പി എന്ന പേരിൽ പുതിയ രാഷ്ട്രീയ പാർട്ടി ഉണ്ടാക്കി.
എന്നാൽ കോൺഗ്രസാണ് മുഖ്യ ശത്രുവെന്നും കോൺഗ്രസിനെതിരെ ലീഗും കേരള കോൺഗ്രസുമായി സഖ്യമുണ്ടാക്കണമെന്നും വാദിച്ച രാഘവൻ 1987-ൽ നടന്ന നിയമസഭ തിരഞ്ഞെടുപ്പിൽ യു.ഡി.എഫുമായി സഖ്യമുണ്ടാക്കി.
മാത്രമല്ല അതുവരെയുള്ള തൻ്റെ രാഷ്ട്രീയ ജീവിതത്തിലുടനീളം മുഖ്യശത്രുവായി കണക്കാക്കിയ കെ. കരുണാകരൻ്റെ രാഷ്ട്രീയ നേതൃത്വം അംഗീകരിക്കുകയും ചെയ്തു.
കേരള രാഷ്ട്രീയത്തിലെ ഏറ്റവും വലിയ വിരോധാഭാസങ്ങളിലൊന്നായിരുന്നു ഇത്.
എം.വി.ആറിൻ്റെ രാഷ്ട്രീയ ഭാവി നിർണയിക്കുന്നതായി കണക്കാക്കിയ 1987-ലെ നിയമസഭ തിരഞ്ഞെടുപ്പിൽ അദ്ദേഹം യു.ഡി.എഫ് സഹായത്തോടെ അഴിക്കോട് മണ്ഡലത്തിൽ നിന്ന് കഷ്ടിച്ച് ജയിച്ചെങ്കിലും ഒപ്പം മത്സരിച്ച 82 സി.എം.പി സ്ഥാനാർത്ഥികൾക്കും ജാമ്യസംഖ്യ കിട്ടിയില്ല.
വാസ്തവത്തിൽ എം.വി.ആർ ഉയർത്തിയ രാഷ്ട്രീയ ഭീഷണിക്കെതിരെ സംഘടന തലത്തിൽ സി.പി.എം നടത്തിയ അതിശക്തമായ പ്രചാരണ പ്രവർത്തനങ്ങളാണ് 1987-ലെ നിയമസഭ തിരഞ്ഞെടുപ്പിൽ എൽ.ഡി.എഫിനെ വിജയത്തിലെത്തിച്ചത്.
നിയമസഭക്കകത്തും പുറത്തും തനിക്കെതിരെ സംഹാര ആയുധമായി സി.പി.എം പ്രയോഗിച്ച എം.വി.ആറിനെ കരുണാകരൻ പിന്നീട് മാർക്സിസ്റ്റ് പാർട്ടിക്കെതിരെയുള്ള ഫലപ്രദമായ ആയുധമാക്കി മാറ്റി.
സി.പി.എം ഉയർത്തിയ ചരിത്രത്തിലെ ഏറ്റവും വലിയ എതിർപ്പുകൾ അവഗണിച്ച് പരിയാരത്ത് മെഡിക്കൽ കോളേജ് ആരംഭിക്കാൻ എം.വി.ആറിന് സാധിച്ചത് മുഖ്യമന്ത്രി എന്ന നിലയിൽ കെ. കരുണാകരൻ നൽകിയ പിന്തുണ ഒന്നുകൊണ്ട്  മാത്രമായിരുന്നു.
തുടർന്നിങ്ങോട്ടുള്ള കാൽ നൂറ്റാണ്ടിനിടയിൽ ലീഡറും എം.വി.ആറും തമ്മിലുള്ള ബന്ധത്തിൽ കാര്യമായ ഉലച്ചിലും ഉണ്ടായിട്ടില്ല.
സി.എം.പി എന്ന രാഷ്ട്രീയ പാർട്ടി കാര്യമായ ജനപിന്തുണയൊന്നും ഇല്ലാത്തതാണെന്ന് 1987-ലെ നിയമസഭ തിരഞ്ഞെടുപ്പ് തെളിയിച്ചെങ്കിലും രാഘവൻ്റെ സംഘടനാ മികവും വാക്ചാതുരിയും യു.ഡി.എഫ് നന്നായി മാർക്സിസ്റ്റ് പാർട്ടിക്കെതിരെ ഉപയോഗിച്ചു.
കാൽ നൂറ്റാണ്ട് കാലം യു.ഡി.എഫിൻ്റെ പ്രചാരകനും എം.വി.ആർ ആയിരുന്നു.
നിയമസഭ തിരഞ്ഞെടുപ്പിലെ തുടർച്ചയായ പരാജയം അദ്ദേഹത്തിൻ്റെ രാഷ്ട്രീയ ജീവിതത്തിൽ കരിനിഴൽ വീഴ്ത്തി.
നിയമസഭാംഗം ക്ര.
സ്ഥാനം വർഷം പാർട്ടി നിയമസഭാ മണ്ഡലം 1 മെമ്പർ നാലാം കേരളനിയമസഭ 1970 സിപിഎം മാടായി മെമ്പർ, അഞ്ചാം കേരളനിയമസഭ 1977 സിപിഎം തളിപ്പറമ്പ് മെമ്പർ, ആറാം കേരളനിയമസഭ 1980 സിപിഎം കൂത്തുപറമ്പ് മെമ്പർ ഏഴാം കേരളനിയമസഭ 1982 സിപിഎം പയ്യന്നൂർ മെമ്പർ, എട്ടാം കേരളനിയമസഭ 1987 സി.എം.പി. അഴീക്കോട് മെമ്പർ, ഒൻപതാം കേരളനിയമസഭ 1991 സി.എം.പി. കഴക്കൂട്ടം മെമ്പർ, പതിനൊന്നാം കേരളനിയമസഭ 2001 സി.എം.പി. തിരുവനന്തപുരം വെസ്റ്റ് മന്ത്രി, സഹകരണവകുപ്പ് 1991-96 സി.എം.പി. കഴക്കൂട്ടം മന്ത്രി, സഹകരണവകുപ്പ് 2001-2006 സി.എം.പി. തിരുവനന്തപുരം വെസ്റ്റ് പ്രസിഡണ്ട്, പാപ്പിനിശ്ശേരി ഗ്രാമപഞ്ചായത്ത് 1964-79 സി.പി.എം. സി.പി.എമ്മിൽ നിന്നുള്ള പുറത്താക്കൽ
കേരള കോൺഗ്രസിനെയും മുസ്ലിം ലീഗിനെയും ഇടതുമുന്നണിയിലേക്ക് കൊണ്ടുവരണമെന്നാവശ്യപ്പെട്ടുകൊണ്ടുള്ള ബദൽരേഖ 1985-ൽ അവതരിപ്പിച്ചതിന്റെ പേരിൽ 1986 ജൂൺ 23-നാണ് എം.വി.ആർ പാർട്ടിയിൽ നിന്ന് പുറത്താക്കപ്പെട്ടു.
പാർലമെന്ററി അവസരവാദ കുറ്റം ചുമത്തി അഞ്ച് മാസത്തോളം പാർട്ടിയിൽ നിന്നും സസ്‌പെന്റു ചെയ്തശേഷമായിരുന്നു പുറത്താക്കൽ.
തുടർന്ന് അദ്ദേഹം  1986 ജൂലൈ 27-ന് അദ്ദേഹം കമ്മ്യൂണിസ്റ്റ് മാർക്‌സിസ്റ്റ് പാർട്ടി (സി.എം.പി) രൂപവൽക്കരിച്ച് ഐക്യജനാധിപത്യ മുന്നണി (യു.ഡി.എഫ്)യുമായി സഹകരിച്ചു പ്രവർത്തിച്ചു.
പാർട്ടിയിൽ നിന്ന് പുറത്താക്കിയപ്പോഴും എം.വി.ആറിൻ്റെ കരുത്ത് കമ്മ്യൂണിസം ജീവരക്തമാക്കിയ എന്തിനും തയ്യാറായ ചെറുപ്പക്കാരായിരുന്നു.
കാൽ നൂറ്റാണ്ടിലേറെക്കാലം സി.എം.പി കേരള രാഷ്ട്രീയത്തിൽ വേറിട്ടൊരു രാഷ്ട്രീയ പ്രസ്ഥാനമായി നിലനിന്നതിൻ്റെ പിന്നിലെ പരമപ്രധാന ഊർജം എം.വി.ആർ തന്നെയായിരുന്നു.
1991 ൽ സംസ്ഥാന സഹകരണ വകുപ്പ് മന്ത്രിയായി.
രാജ്യത്തെ ആദ്യ സഹകരണ മെഡിക്കൽ കോളേജായ പരിയാരം മെഡിക്കൽകോളേജിന്റെ സ്ഥാപക ചെയർമാനായിരുന്നു.
1993-ൽ കെ. കരുണാകരൻ കേരളാ മുഖ്യമന്ത്രിയായിരിക്കേ എം.വി. രാഘവൻ മുൻകൈ എടുത്ത് പരിയാരം മെഡിക്കൽ കോളേജ് ആശുപത്രി സഹകരണ സംഘം രൂപീകരിക്കുകയും, 1994-ൽ ആശുപത്രി തുടങ്ങുകയും ചെയ്തു.
കൂത്തുപറമ്പിലെ പോലീസ് വെടിവെപ്പ്
എം.വി.ആറിൻ്റെ രാഷ്ട്രീയ ജീവിതത്തിൽ കരിനിഴൽ വീഴ്ത്തിയ സംഭവമാണ് 1994 നവംബർ 25 ന് കൂത്ത്പറമ്പിലുണ്ടായ പോലീസ് വെടിവയ്പ്പ്.
കേരള രാഷ്ട്രീയത്തിൽ കോളിളക്കമുണ്ടാക്കിയ സംഭവമായിരുന്നു അത്.
1994 നവംബർ 25നു കൂത്തുപറമ്പിൽ വച്ചുണ്ടായ പോലീസ് വെടിവെപ്പിൽ അഞ്ചു ഡി.വൈ.എഫ്.ഐ. പ്രവർത്തകർ കൊല്ലപെട്ടു .
ഈ സംഭവമാണ് കൂത്തുപറമ്പ് വെടിവെപ്പ് എന്നറിയപ്പെടുന്നത്.
അന്ന് സഹകരണമന്ത്രിയായിരുന്ന എം.വി. രാഘവന്റെ യോഗത്തിനിടെ ഉണ്ടായ സംഘർഷമാണ് വെടിവെപ്പിൽ കലാശിച്ചത്.
സ്വകാര്യ ജീവിതം ഭാര്യ: സി.വി. ജാനകി
(1959-ലായിരുന്നു എം.വി.രാഘവ ൻ്റെയും ജാനകിയുടേയും വിവാഹം) മക്കൾ: എം.വി.ഗിരീഷ് കുമാർ
(പി.ടി.ഐ മംഗലാപുരം) എം.വി.രാജേഷ്
(വോഡാഫോൺ ലീഗൽ അഡ്വൈസർ) എം.വി.നികേഷ് കുമാർ
(റിപ്പോർട്ടർ ചാനൽ എം.ഡി.) എം.വി.ഗിരിജ
(സഹകരണ ബാങ്ക്, കണ്ണൂർ) മരുമക്കൾ പ്രൊഫ. ഇ.
കുഞ്ഞിരാമൻ
(കറസ്പോണ്ടൻറ്, ആയൂർവേദ കോളേജ്, പാപ്പിനിശേരി) ജ്യോതി ഗിരീഷ്
(പി.ആർ.ഒ. പെൻഷൻ ബോർഡ്) പ്രിയ രാജേഷ് റാണി നികേഷ്
(റിപ്പോർട്ടർ ചാനൽ) ഏക സഹോദരി ലക്ഷ്മിക്കുട്ടി ആത്മകഥ
ഒരു ജന്മം എന്ന പേരിൽ ആത്മകഥ എഴുതിയിട്ടുണ്ട്.
ഡി.സി. ബുക്ക്സ് ആണ് പ്രസാധകർ മരണം
പാർക്കിൻസൺസ് , മറവിരോഗങ്ങൾ ബാധിച്ച് ഏറെ നാളായി ചികിത്സയിലായിരുന്ന അദ്ദേഹം 2014 നവംബർ 9 ന് തന്റെ ഭരണകാലത്ത് നിർമ്മിച്ച പരിയാരം സഹകരണ ആശുപത്രിയിൽ വച്ച് വാർദ്ധക്യസഹജമായ അസുഖങ്ങളെ തുടർന്ന് അന്തരിച്ചു.
മൃതദേഹം പിറ്റേന്ന് പയ്യാമ്പലം കടപ്പുറത്ത് പൂർണ ഔദ്യോഗിക ബഹുമതികളോടെ സംസ്കരിച്ചു .
അവലംബം പുറത്തേക്കുള്ള കണ്ണികൾ http://niyamasabha.org/codes/min19.htm
എം.വി. വാസു ഇംഗ്ലീഷ് വിലാസം https://ml.wikipedia.org/wiki/M.
V._Vasu
കേരളത്തിലെ ഒരു രാഷ്ട്രീയപ്രവർത്തകനും നിയമസഭാംഗവുമായിരുന്നു എം.വി. വാസു .
പറളി നിയമസഭാമണ്ഡലത്തിൽ നിന്നും രണ്ടാം കേരളനിയമസഭയിലേക്ക് സിപിഐയുടെ പ്രതിനിധിയായാണ് ഇദ്ദേഹം തിരഞ്ഞെടുക്കപ്പെട്ടത് .
പറളി എംഎൽഎ ആയിരുന്ന എ.ആർ. മേനോൻ മരിച്ച ഒഴിവിലേക്ക് 1961 ഫെബ്രുവരി 9ന് നടന്ന തിരഞ്ഞെടുപ്പിൽ പിഎസ്‌പിയുടെ എ.എസ്. ദിവാകരനെ 12,217 വോട്ടുകൾക്ക് പരാജയപ്പെടുത്തിയാണ് ഇദ്ദേഹം നിയമസഭയിലെത്തിയത് .
ഒരു സർക്കാർ ഉദ്യോഗസ്ഥനായിരുന്ന വാസു, 1953-ൽ തന്റെ ഉദ്യോഗം രാജിവച്ചാണ് കമ്മ്യൂണിസ്റ്റ് പാർട്ടിയിൽ അംഗമാകുന്നത്.
മലബാറിലെ കുടിയിരുപ്പ് നിയമം പാസാക്കുന്നതിനായി 1955-ൽ നടന്ന കിസ്സാൻ ജാഥയിൽ ഇദ്ദേഹം പങ്കെടുത്തിരുന്നു.
എം.ശ്രീനാഥൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ജനനം 28 മെയ് 1964.
മലയാള സർവ്വകലാശാലയിലെ അക്കാഥമിക് ഡീൻ.
സൈദ്ധാന്തിക ഭാഷാശാസ്ത്രം,പ്രയുക്ത ഭാഷാശാസ്ത്രം,നരവംശഭാഷാശാസ്ത്രം,ഭാഷയും ജനിതകശാസ്ത്രവും-തുടങ്ങിയ മേഖലകളിൽ പരിജ്ഞാനം.
16 വർഷം ഭാരതസർക്കാരിൻറെ ആന്ത്രപ്പോളജിക്കൽ സർവ്വെയിൽ ഗവേഷകൻ,ദ്രാവിഡസർവ്വകലാശാലയിലെ ദ്രാവിഡ-കംപ്യൂട്ടർ ഭാഷാശസ്ത്രവിഭാഗത്തിൽ അസോസിയേറ്റ് പ്രൊഫസർ എന്നീനിലയിലും സേവനമനുഷ്ഠിച്ചിട്ടുണ്ട്.
മലയാളസർവ്വകലാശാലയിലെ എഴുത്തച്ഛൻ പഠനകേന്ദ്രം ഡയറക്ടർ.
ട്യൂബിംഗൻ സർവ്വകലാശാലയുടെ സഹായത്തോടെ ജർമനിയിൽ മലയാളസർവ്വകലാശാല സ്ഥാപിച്ച ഗുണ്ടർട്ട്ചെയറിൻറെ വിസിറ്റിംഗ് അക്കാദമിക്.
മലയാളസർവ്വകലാശാല അക്കാദമിക് കൌൺസിൽ അംഗം,ഗവേഷണ കൌൺസിൽ അംഗം,
നിലവിൽ മലയാളസർവ്വകലാശാല പരീക്ഷാcontroller ആയുംസേവനമനുഷ്ടിക്കുന്നു.
പാശ്ചാത്യഭാഷാപഠനം,കേരളത്തിലെ ഭാഷകൾ,The jarawa language and culture,Dravidian Tribes and Languages,Album on Dravidian Tribes,Jarawa arts and Crafts in cognate Context .
എന്നിവയാണ് പ്രധാനപ്പെട്ട കൃതികൾ.
കീറ്റിയ കോരിറ്റ്ഷാനെരി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഡിസംബർ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Keetia_koritschaneri
കീറ്റിയ കോരിറ്റ്ഷാനെരി - Keetia koritschaneri : റുബിയേസീ കുടുംബത്തിലെ ഒരു വർഗ്ഗം.
ഇതു പ്രധാനമായും ടാൻസാനിയായിലാണ് കാണപ്പെടുന്നത്.
Keetia koritschaneri .
കീറ്റിയ പുർപുറാസെൻസ് ഇംഗ്ലീഷ് വിലാസം https://ml.wikipedia.org/wiki/Keetia_purpurascens ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഡിസംബർ മുതൽ തുടരുന്നു.
കീറ്റിയ പുർപുറാസെൻസ് - Keetia purpurascens : റുബിയേസീ കുടുംബത്തിലെ ഒരു വർഗ്ഗം.
Keetia purpurascens .
കീറ്റൈറ്റ് ഇംഗ്ലീഷ് വിലാസം https://ml.wikipedia.org/wiki/Keatite
Si O 2 ( സിലിക്കൺ ഡൈ ഓക്സൈഡ് ) എന്ന രാസസൂത്രംവാക്യമുള്ള സിലിക്കേറ്റ് ധാതുവാണ് കീറ്റൈറ്റ് .
2013 ലാണ് ഇതിനെ പ്രകൃതിയിൽ കണ്ടെത്തിയത്.
സിലിക്കയുടെ ടെട്രാഗണൽ പോളിമോർഫാണ് ഇത്.
1954-ൽ അമോർഫസ് സിലിക്കയുടെ ക്രിസ്റ്റലൈസേഷനിൽ സോഡയുടെ പങ്ക് പഠിക്കുന്നതിനിടയിൽ പോൾ പി. കീറ്റ് ഇത് കണ്ടെത്തി.
അദ്ദേഹത്തിന്റെ പേരിൽത്തന്നെഈ സംയുക്തം അറിയപ്പെടാൻ കാരണമിതാണ്.
1970 ന് മുമ്പ് തന്നെ കീറ്റൈറ്റ് പ്രശസ്തമായിരുന്നു അവലംബം
കീരവാണി ഇംഗ്ലീഷ് വിലാസം https://ml.wikipedia.org/wiki/Keeravani കർണ്ണാടക സംഗീതം തഞ്ചാവൂർ രീതിയിലുള്ള തമ്പുരു ആശയങ്ങൾ ശ്രുതി സ്വരം രാഗം താളം മേളകർത്താ അസമ്പൂർണ്ണ മേളകർത്താ രചനകൾ ഗീതം സ്വരജതി വർണ്ണം കൃതി കീർത്തനം രാഗം താനം പല്ലവി തില്ലാന വദ്യോപകരണങ്ങൾ ശബ്‌ദസൗകുമാര്യം സരസ്വതി വീണ ഓടക്കുഴൽ നാദസ്വരം ഗോട്ടുവാദ്യം (ചിത്രവീണ) വയലിൻ താളവാദ്യങ്ങൾ മൃദംഗം ഘടം മോർസിംഗ് ഘഞ്ചിറ തവിൽ ശ്രുതി തമ്പുരു ശ്രുതിപ്പെട്ടി വഗ്ഗേയകാരന്മാർ ഗ്ലോസറി ക സ തി
കർണാടകസംഗീതത്തിലെ 21ആം മേളകർത്താരാഗമാണ് കീരവാണി .
ആരോഹണം സ രി2 ഗ2 മ പ ധ1 നി3 സ അവരോഹണം സ നി3 ധ1 പ മ ഗ2 രി2 സ ജന്യരാഗങ്ങൾ
കിരണാവലി കല്യാണ വസന്തം , ചന്ദ്രിക, ഗഗനഭൂപാളം, ഹംസപഞ്ചമ , ഹംസവാഹിനി , ജയശ്രീ കേദാരം , മാധവി , വസന്തമനോഹരി , ഋഷിപ്രിയ ഇവയാണ് പ്രധാനപ്പെട്ട ജന്യരാഗങ്ങൾ കൃതികൾ കൃതി കർത്താവ് ഭാവയേ സാരസനാഭം സ്വാതി തിരുനാൾ ഇന്നമും സന്ദേഹം ഗോപാലകൃഷ്ണ ഭാരതി നീയരുൾപുരിയ വീണ്ടും പാപനാശം ശിവൻ ചലച്ചിത്ര ഗാനങ്ങൾ നമ്പർ ഗാനം വർഷം ചലച്ചിത്രം സംഗീതസംവിധാനം 1 ക്ഷണഭംഗുര 1950 സ്ത്രീ ചിദംബരനാഥ് 2 കണ്ണേ നുകരൂ സ്വർഗ്ഗസുഖം 1960 സീത വി. ദക്ഷിണാമൂർത്തി 3 ഞെട്ടറ്റുമണ്ണിൽ വീഴുവാൻ 1972 ലക്ഷ്യം എം.കെ. അർജ്ജുനൻ 4 നിന്റെ മിഴിയിൽ നീലോൽപ്പലം 1974 അരക്കള്ളൻ മുക്കാൽക്കള്ളൻ വി. ദക്ഷിണാമൂർത്തി 5 തൃപ്പങ്ങോട്ടപ്പാ 1974 തുമ്പോലാർച്ച ജി. ദേവരാജൻ 6 നിധിയും കൊണ്ട് കടക്കുന്നു 1976 അമ്മ എം.കെ. അർജ്ജുനൻ 7 സത്യമാണു ദൈവ 1976 ഒഴുക്കിനെതിരേ എം.കെ. അർജ്ജുനൻ 8 സംഗീതമേ നിൻ പൂഞ്ചിറകിൽ 1980 മീൻ ജി. ദേവരാജൻ 9 പൂവായ് വിരിഞ്ഞൂ 1989 അഥർവ്വം ഇളയരാജ 10 ഓ പ്രിയേ പ്രിയേ 1990 ഗീതാഞ്ജലി ഇളയരാജ 11 രാപ്പാടീ പക്ഷിക്കൂട്ടം 1991 എന്റെ സൂര്യപുത്രിക്ക് ഇളയരാജ 12 എൻപൂവേ പൂവേ 1992 പപ്പയുടെ സ്വന്തം അപ്പൂസ് ഇളയരാജ 13 കമലാംബികേ രക്ഷമാം 1992 കുടുംബസമേതം ജോൺസൺ 14 ഇടക്കൊച്ചിക്കാരത്തി 1994 പ്രദക്ഷിണം രവീന്ദ്രൻ 15 ദേവരാഗദൂതികേ 1995 കാക്കക്കും പൂച്ചക്കും രവീന്ദ്രൻ 16 അറിവിനും അരുളിനും 1996 ഏപ്രിൽ 19 രവീന്ദ്രൻ 17 കല്യാണപ്പല്ലക്കിൽ വേളി കാണാൻ 1997 കളിയൂഞ്ഞാൽ ഇളയരാജ 18 അരുണകിരണ 1997 ഗുരു ഇളയരാജ 19 തേന്മാവിൻ തണലിൽ 1997 ഒരു യാത്രാമൊഴി ഇളയരാജ 20 മാണിക്യകല്ലാൽ 1997 വർണ്ണപ്പകിട്ട് വിദ്യാസാഗർ 21 പാണൻ തുടി 2002 ചക്കരക്കുടം ഇളയരാജ 22 ഇടക്കൊച്ചിക്കാരത്തി 1994 പ്രദക്ഷിണം രവീന്ദ്രൻ 23 മറക്കുടയാൽ 2003 മനസ്സിനക്കരെ ഇളയരാജ 24 താമരക്കുരുവിക്ക് 2005 അച്ചുവിന്റെ അമ്മ ഇളയരാജ 25 തേവാരം നോൽക്കുന്നുണ്ടേ 2006 രസതന്ത്രം ഇളയരാജ 26 മനസ്സിലൊരു പൂമാല 2008 ഇന്നത്തെ ചിന്താവിഷയം ഇളയരാജ 27 പാട്ടിന്റെ പാൽക്കടവിൽ 2011 ലിവിംഗ് ടുഗെദർ എം. ജയചന്ദ്രൻ 28 വെള്ളാരം കുന്നിലേറി 2011 സ്വപ്ന സഞ്ചാരി എം. ജയചന്ദ്രൻ 29 നീ തിർസാ നഗരം 2012 സോങ്ങ് ഓഫ് സോളമൻ വി. ദക്ഷിണാമൂർത്തി അവലംബം
നാസികാഭൂഷണി • കോസലം • രസികപ്രിയ ↑ https://malayalasangeetham.info/displayProfile.php?artist=keeravani category=raga ↑
കീരി ഇംഗ്ലീഷ് വിലാസം https://ml.wikipedia.org/wiki/Mongoose
“ഹെർപെസ്റ്റിഡേ” കുടുംബത്തിൽ പെട്ട കീരി കാട്ടിലും നാട്ടിലും കാണുന്ന ഒരു ജീവിയാണ്‌.
പാമ്പ് , എലി , അരണ , ഓന്ത് , പക്ഷികൾ ഇവയൊക്കെയാണ് പ്രധാന ആഹാരം.
മനുഷ്യനുമായി നന്നായി ഇണങ്ങുന്ന ജീവിയാണ്.
കീരിയും പാമ്പും
അത്യധികം ചലന ശേഷിയുള്ളതുകൊണ്ട്  കീരിക്ക് പാമ്പിനെ നേരിടാൻ എളുപ്പമാണ്.
പാമ്പിനെ നേരിടുന്ന സമയം അതിൻറെ രോമങ്ങൾ എഴുന്നു നിൽക്കാറുണ്ട്.
ഇക്കാരണങ്ങളാൽ പാമ്പ് കൊത്തിയാലും ശരീരത്തിൽ ഏൽക്കുക അപൂർവമാണ്.
ഏറ്റാലും പാമ്പുവിഷത്തിനുള്ള അസറ്റൈൽകൊളീൻ എന്ന റിസപ്റ്റർ ഉള്ളതുകൊണ്ട് ചാകാറില്ല.
നാടൻ കീരി , തവിടൻ കീരി , ചുണയൻ കീരി , ചെങ്കീരി എന്നീ ഇനങ്ങളാണ് കേരളത്തിൽ കാണപ്പെടുന്നത്.
ചിത്രങ്ങൾ Long-nosed Cusimanse, Crossarchus obscurus Banded Mongoose, Mungos mungo മറ്റ് ലിങ്കുകൾ വിക്കിസ്പീഷിസിൽ Herpestidae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Wikimedia Commons has media related to Herpestidae .
കീരിയങ്ങാടി
കോഴിക്കോട് ജില്ലയിലെ ആയഞ്ചേരി പഞ്ചായത്തിലെ കടമേരിക്കടുത്തുള്ള സ്ഥലമാണ് കീരിയങ്ങാടി.
നൂറ്റാണ്ടിന്റെ പഴക്കമുള്ള കടമേരി മാപ്പിള യു.പി സ്കൂൾ സഥിതി ചെയ്യുന്നത് ഇവിടെയാണ്.
കീറോൺ പൊള്ളാർഡ് ഇംഗ്ലീഷ് വിലാസം https://ml.wikipedia.org/wiki/Kieron_Pollard
ഒരു വെസ്റ്റിൻഡീസ് ക്രിക്കറ്റ് താരമാണ് കീറോൺ പൊള്ളാർഡ് (ജനനം: 12 മെയ് 1987).
1987 മെയ് 12ന് ട്രിനിഡാഡ് ടുബാഗോയിൽ ജനിച്ചു.
ഏകദിന കരിയർ 2007 ക്രിക്കറ്റ് ലോകകപ്പ് പൊള്ളാർഡ് ബൗൾ ചെയ്യുന്നു.
2007ലെ ക്രിക്കറ്റ് ലോകകപ്പിൽ അപ്രതീക്ഷിതമായാണ് പതിനഞ്ചംഗ ടീമിൽ പൊള്ളാർഡ് ഉൾപ്പെട്ടത്.
പരിശീലന മത്സരത്തിൽ കെനിയയ്ക്കെതിരെ 14 റൺസും 2 വിക്കറ്റും സ്വന്തമാക്കി.
ശേഷം ഇന്ത്യയ്ക്കെതിരെ ദയനീയമായി 2 റൺസിന് പുറത്തായി.
തുടർന്ന് ഗ്രൂപ്പ് തലത്തിൽ ദക്ഷിണാഫ്രിക്കക്കെതിരെയും കളിച്ചിരുന്നു.
മത്സരത്തിൽ 3 വിക്കറ്റ് നേടി.
ടി20 കരിയർ: തുടക്കം സോമർസെറ്റിനു വേണ്ടി പൊള്ളാർഡ് ബാറ്റ് ചെയ്യുന്നു.
2007ലെ ടി20 ലോകകപ്പിന്റെ മുപ്പതംഗ ടീമിൽ പൊള്ളാർഡ് ഉണ്ടായിരുന്നു.
എന്നാൽ മത്സരങ്ങളിൽ കളിക്കാൻ കഴിഞ്ഞില്ല.
എന്നാൽ ശ്രീലങ്കയ്ക്കെതിരെയുള്ള പരമ്പരയിൽ പൊള്ളാർഡ് തിരിച്ചുവന്നു.
മത്സരം പകുതിയായപ്പോൾ മഴ പെയ്തതിനാൽ പൊള്ളാർഡിന് ബാറ്റ് ചെയ്യാൻ സാധിച്ചില്ല.
ടി20 കരിയർ: 2008 മുതൽ
2008-09ൽ വെസ്റ്റിൻഡിസ് ക്രിക്കറ്റ് ബോർഡ് പൊള്ളാർഡിന്റെ ബൗളിങ്ങിൽ മെച്ചപ്പെടൽ കണ്ടു.
ജമൈക്കകെതിരെ സെമി ഫൈനലിൽ 76 റൺസും 3 വിക്കറ്റും സ്വന്തമാക്കി.
ആ മത്സരത്തിലെ മാൻ ഓഫ് ദി മാച്ചും പൊള്ളാർഡായിരുന്നു.
2009ലെ ചാമ്പ്യൻസ് ലീഗ് ടി20യിൽ ട്രിനിഡാഡ് ടുബാഗോയ്ക്ക് വേണ്ടി ന്യൂ സൗത്ത് വെയിൽസിനെതിരെ 18 പന്തിൽ നിന്നും 54 റൺസ് നേടി.
ആ മത്സരത്തിലും മാൻ ഓഫ് ദി മാച്ച് പൊള്ളാർഡായിരുന്നു.
KA Pollard's record in Twenty20 matches കളികൾ റൺസ് ഉയർന്ന സ്കോർ സെഞ്ച്വറികൾ അർധസെഞ്ച്വറികൾ ശരാശരി അന്താരാഷ്ട്ര ട്വന്റി 20 37 569 63* 0 2 22.76 ഇന്ത്യൻ പ്രീമിയർ ലീഗ് 61 1059 66* 0 5 25.82 ചാമ്പ്യൻസ് ലീഗ് ടി20 25 592 72* 0 3 31.15 ടി20 കരിയർ: ഐ പി എൽ ഐ പി എൽ 2010
2010ലെ ഐ പി എല്ലിൽ കൂടുതൽ തുകയ്ക്ക് വിറ്റഴിഞ്ഞവരിൽ ഒരാളായിരുന്നു പൊള്ളാർഡ്.
ഐ പി എൽ 2011
2011ലെ ഐ പി എല്ലിൽ പൊള്ളാർഡിനെ മുംബൈ ഇന്ത്യൻസ് സ്വന്തമാക്കി.
ഐ പി എൽ 2013
2013ലെ ഐ പി എല്ലിന്റെ ഫൈനലിൽ മാൻ ഓഫ് ദി മാച്ച് പൊള്ളാർഡായിരുന്നു.
ഐ പി എൽ 2014
2014ലിലും പൊള്ളാർഡ് മുംബൈയ്ക്ക് വേണ്ടിയാണ് കളിക്കുക.
2010 ഐസിസി ട്വന്റി20 ലോകകപ്പ്
ഐ പി എല്ലിലെ മികച്ച പ്രകടനം ഈ ഓൾറൗണ്ടർക്ക് 2010ലെ ഐസിസി ട്വന്റി20 ലോകകപ്പിൽ കളിക്കാൻ അവസരം ഒരുക്കി.
ഏകദിന സെഞ്ച്വറികൾ കീറോൺ പൊള്ളാർഡിന്റെ ഏകദിന സെഞ്ച്വറികൾ # റൺസ് കളി എതിർടീം City/Country സ്ഥലം വർഷം ഫലം 1 119 51 ഇന്ത്യ ചെന്നൈ , ഇന്ത്യ എം.എ. ചിദംബരം സ്റ്റേഡിയം 2011 തോൽവി 2 102 55 ഓസ്ട്രേലിയ Gros Islet , St Lucia Beausejour Stadium 2012 ജയം 3 109* 72 ഓസ്ട്രേലിയ സിഡ്നി, ഓസ്ട്രേലിയ സിഡ്നി ക്രിക്കറ്റ് ഗ്രൗണ്ട് 2013 തോൽവി അവലംബം ↑ http://www.espncricinfo.com/westindies/content/player/230559.html ↑ ↑ ↑ ↑ ↑ ↑ ↑ ↑ Statsguru: Kieron Pollard , Cricinfo , 8 February 2013.
പുറം കണ്ണികൾ കീറോൺ പൊള്ളാർഡ് : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
കീറോൺ പൊള്ളാർഡ് : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.